cyanic-selkie/wikianc huggingface dataset:
Աբբա Էվեն
Վաղ տարիներ
Օբրի Էբանը (անգլ.Aubrey Eban) ծնվել է Քեյփթաունում, Հարավային Աֆրիկայում, լեհական ծագմամբ եվրոպական ընտանիքում։ Վաղ տարիքում տեղափոխվել է Անգլիա։ Նա հիշում էր, որ մանկության տարիներին իրեն յուրաքանչյուր հանգստյան օր ուղարկում էին պապիկի մոտ, որպեսզի սովորի եբրայերեն և աստվածաշնչյան գրականություն ։ Սովորել է լոնդոնյան Սաթերք շրջանի Սուրբ Օլավի գիմնազիայում, ապա ընդունվել է Քեմբրիջի համալսարանի Քուինս քոլեջի դասական և արևելյան լեզուների բաժինը, որտեղ մեծ հաջողությունների է հասել։
Համալսարանի ուսման ընթացքում ակտիվորեն մասնակցել է Սիոնիստական երիտասարդական ֆեդերացիայում և եղել է «Երիտասարդ սիոնիստ» գաղափարախոսական ամսագրի խմբագիր:Համալսարանն ավարտելուց հետո զբաղվել է արաբերեն ու եբրայերեն լեզուների ուսումնասիրությամբ՝ 1938-1939 թվականներին լինելով Պեմբրյուկ քոլեջի աշխատակից։
Երկրորդ համաշխարհային պատերազմի սկսվելուց հետո, 1939 թվականի դեկտեմբերին, աշխատանքի է անցել Լոնդոնում Հայիմ Վեյցմանի համաշխարհային սիոնիստական կազմակերպությունում։
Մի քանի ամիս անց ընդունվել է Եգիպտոսի և մանդատային Պաղեստինի բրիտանական զինված ուժեր, Երուսաղեմում դարձել է հետախուզության սպա, որտեղ ծառայել է մինչև մայորի կոչում ստանալը։ Նա համակարգում և պատրաստում էր կամավորներին՝  գերմանական հանկարծակի հարձակման դեպքերի համար, ծառայել է որպես կապավոր խորհրդայինների ու եվրոպական իշուվների միջև։
Քաղաքական կարիերա
Ազատ խոսում էր 10 լեզուներով ։ 1952 թվականի էվենն ընգտրվել էր ՄԱԿ-ի գլխավոր խորհրդի փոխնախագահ ։
1959 թվականին լքել է Միացյալ Նահանգներն ու վերադարձել Իսրայել, որտեղ էլ ընդունել է իսրայելական քաղաքացիություն և «Մապայ» կուսակցության կողմից ընտրվել է կնեսսետի մեջ։ Նա աշխատում էր 1960-1963 թվականներին կրթության ու մշակույթի նախարար Դավիթ Բեն-Գուրիոնի ղեկավարությամբ, ապա որպես վարչապետ Լեվ Էշկոլի տեղակալ մինչև 1966 թվականը։ Այդ ամբողջ ընթացքում (1959-1966) նա նաև զբաղեցրել է Ռեխովոտ քաղաքի Վեյցմանի ինստիտուտի ռեկտորի պաշտոնը։
Հետագա կյանքը
1988 թվականին, երեք տասնամյակ կնեսսետում լինելուց հետո, նա կորցրել է իր դիրքը Աշխատավորական կուսակցության ներքին անկման պատճառով։ Նա իր ամբողջ մնացյալ կյանքը նվիրաբերել է գրքեր գրելուն և դասավանդմանը, այդ թվում նաև որպես գիտաշխատող Պրինստոնի, Կոլումբիայի և Ջորջ Վաշինգթոնի անվան համալսարաններում։ Աբբան մահացել է 2002 թվականին և թաղվել է Կֆար-Շմարյագում, Թել-Ավիվի հյուսիսում։
Պարգևներ
2001 թվականին Էվենն արժանացել է Իսրայելի պետական պարգևի կյանքում նվաճումների և հասարակության ու պետության զարգացման մեջ հատուկ ներդրման համար  ։
Միշել Աբգարիոս
Միշել Աբգարիոս, լիբանանահայ պետական գործիչ։
Յուհաննա Աբգարիոսի որդին, Աբգարիոսների գերդաստանից։
Կենսագրություն
Միշել Աբգարիոսը ծնվել է 1884 թվականին Բեյրութում, հայազգի գրող Յուհաննա Աբգարիոսի ընտանիքում։ Սովորել է Բեյրութի գերմանական դպրոցում և Անթարայի քոլեջում։ 1903 թվականին ավարտել է Բեյրութի ամերիկյան համալսարանը։ Աշխատել է Սուդանի կառավարությունում, եգիպտական բանկում։ 1922 թվականին դարձել է առևտրական քարտուղար, 1940-1942 թվականներին՝ օգնական քարտուղար Պաղեստինում։ Պարգևատրվել է Բրիտանական կայսրության շքանշանով։ Գրել է հոդվածներ, դասագրքեր, ինչպես նաև «Պաղեստինը քաչոզչության մշուշի միջից» (1946, Լոնդոն) անգլերեն աշխատությունը ։
Լաբիկո
Լաբիկո (Labico) քաղաք Իտալիայում, տեղակայված է Լացիո մարզի Հռոմ գավառում ։
Ծանոթագրություններ
Կատեգորիա:Իտալիայի քաղաքներ
Կոնստանտին Գորդոն
Կոնստանտին Գորդոն (Гордон, Константин Васильевич, ), խորհրդային հնչյունային օպերատոր։ Լատվիական ԽՍՀ-ի արվեստի վաստակավոր գործիչ (1947 թվական)։
Կենսագրություն
Կոնստանտին Գորդոնը ծնվել է 1910 թվականին։ 1936 թվականին ավարտել է Սանկտ Պետերբուրգի կինոռեժիսորների ինստիտուտը։ 1935-1941 թվականներին եղել է «Լենֆիլմ» կինոստուդիայի հաստիքային հնչյունային օպերատոր։ Դրան հետևել է էվակուացիան աշխատանքը Կենտրոնական միացյալ կինոստուդիայում։ Հայրենական մեծ պատերազմից հետո վերադարձել է «Լենֆիլմ»։ Այնուհետև աշխատել է Մաքսիմ Գորկու անվան կինոստուդիայում։ 1952 թվականից եղել է «Մոսֆիլմ» կինոստուդիայի հաստիքային հնչյունային օպերատոր։
1947 թվականին Կ. Գորդոնին շնորհվել է Լատվիական ԽՍՀ-ի արվեստի վաստակավոր գործիչ կոչումը` Ալեքսանդր Իվանովի «Վերադարձ հաղթանակով» ֆիլմում կատարած աշխատանքի համար։
Մահացել է 1962 թվականին։
Կոչումներ և մրցանակներ
Նա աշխատել է որպես հնչյունային օպերատոր այնպիսի ֆիլմերում, որոնք ճանաչում են ստացել արտասահմանում։
Արտաքին հղումներ
Կատեգորիա:Խորհրդային հնչյունային օպերատորներ
Nasdaq-100
NASDAQ-100-ի հիման վրա վաճառվող գործիքներ
NASDAQ բիրժայում QQQ տիկերի ներքո ֆոնդ է իրականացվում, որի կառուցվածքը նման է NASDAQ-100 ինդեքսին և բարձր ճշգրտությամբ կրկնում է իր դինամիկան ։
NASDAQ Composite ինդեքսի տարբերությունները
Nasdaq Composite ինդեքսը ներառում է NASDAQ ֆոնդային բիրժայում գրանցված բոլոր ընկերությունների բաժնետոմսերը (ընդհանուր առմամբ ավելի քան 3000)։
Փոփոխություններ 2021 թ․
Հուլիսի 21 -ին Honeywell- ը փոխարինեց Alexion Pharmaceuticals- ին ՝ AstraZeneca- ի ձեռքբերումից հետո ։ Օգոստոսի 26 -ին Crowdstrike- ը կփոխարինի Maxim Integrated Products- ին, որը ձեռք է բերվում Analog Devices- ի կողմից ։
Ծանոթագրություններ
Կատեգորիա:Ներդրումներ Կատեգորիա:Ֆինանսներ
Կամենսկ-Ուրալսկի (կայարան)
Կամենսկ-Ուրալսկի (Каменск-Уральский), երկաթուղային կայարան Կամենսկ-Ուրալսկի քաղաքում։ Համարվում է Սվերդլովսկի մարզի խոշորագույն բեռնաուղևորատար կայարաններից մեկը։ Կայարանը համարվում է հանգուցային, որը տեղակայված է Եկատերինբուրգի, Բոգդանովիչի, Շադրինսկի (հետագայում՝ Կուրգան), Չելյաբինսկի հատման ուղղություններում։ Կայարանով երթևեկում են հեռընթաց մարդատար (արագընթաց և ուղևորատար) և մերձքաղաքային գնացքները։
Պատմություն
1701 թվականին Պետրոս I-ի հրամանով ապագա քաղաքի տարածքում կառուցվում է առաջին երկաթագործական գործարանը, որը չուգուն էր արտադրում, իսկ որոշ ժամանակ անց, այստեղ թնդանոթներ էին ձուլում Եմելյան Պուգաչովի համար։ 19-րդ դարում Ուրալում մետալուրգիական արդյունաբերության ակտիվ զարգացման շնորհիվ Կամենսկի երկաթագործական գործարանի վերակառուցման և ընդլայնման անհրաժեշտություն առաջացավ։ Երկաթի արտադրության կտրուկ աճի պայմաններում 1885 թվականին, գործարանում անցկացվեց առաջին երկաթգիծը, որը քաղաքը կապեց Տրանսսիբիրյան մայրուղու հետ Բոգդանովիչ քաղաքի միջոցով։ Կայարանը կոչվեց Օստրովսկայա (ի պատիվ Ուրալյան հանքարդյունաբերական երկաթուղու առաջին ղեկավար Ն. Ս. Օստրովսկու)։ 1904 թվականին  Օստրովսկայա կայարանը վերանվանվեց Սինարսկայա։
Սինարսկայա կայարանը Ռուսական կայսրության երկաթուղային մայրուղիների հետ կապում էր միայն գործարանը, ուղևորատար գնացքների առաջին կանոնավոր երթևեկությունը սկսվեց միայն 1932 թվականին, երբ Սվերդլովսկից ուղիղ երկաթուղային գիծ անցկացվեց։
Նույն թվականից ավելացավ Սինարսկի կայարանի բեռնաշրջանառությունը, որի պատճառով էլ անհրաժեշտություն առաջացավ ընդլայնելու երկաթուղային հանգույցը և կայարան կառուցել։   Կամենսկ-Ուրալսկ քաղաքի  ժամանակակից երկաթուղային կայարանի հիմնադրման  տարեթիվը ընդունված է համարել 1952 թ-ը։  Կայարանի շենքի նախագծումն իրականացրել է  Ա. Ի. Լոսկուտովը։
1963 թվականին Սինարսկի կայարանը ստացավ իր ներկայիս անվանումը, Կամենսկ-Ուրալյան, քաղաքի անվանմանը համապատասխան։
1971 թվականին կայարանը էլեկտրաֆիկացվեց Каменск-Уральский — Колчедан, իսկ 1972 թվականի դեկտեմբերի 28-ից բասվեց էլեկտրագնացքների կանոնավոր երթևեկություն Սվերդլովսկից Կամենսկ-Ուրալսկ։ 2003 թվականից կայարանով է անցնում Եկատերինբուրգ-Կուրգան բարձր հարմարավետության արագընթաց էլեկտրագնացքը։
2016 թվականից սկսած Եկատերիբուրգ Կամենսկ-Ուրալսկ երթուղով գործում է «Լաստոչկա» արագընթաց էլեկտրագնացքը   ։
Արտաքին հղումներ
Կատեգորիա:Երկաթուղային կայարաններ Կատեգորիա:Ռուսաստանի մշակութային ժառանգություն
(8299) Տելեոնի
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աննա (մետաղադրամ)
Աննան (անգլերեն՝ anna) բրիտանական դրամական միավոր է (մետաղադրամ), շրջանառության մեջ է թողվել Բրիտանական Հնդկաստանում և այլ գաղութներում, ռուփիի մանրուն դրամն է (16 աննան հավասար էր 1 ռուփիի) ։ Մեկ աննան բաժանվում էր 4 փայսայի։
Աննայի թողարկումն սկսվել է 18-րդ դարում և ավարտվել Հնդկաստանի, Պակիստանի և այլ գաղութների կողմից անկախություն ձեռք բերելու ժամանակ, կամ տեղական տարադրամը տասնորդական սիստեմի վերածելու արդյունքում։ Տարբեր արժողություն ունեցող դրամները հատվել են տարբեր մետաղներից՝ պղնձից, արծաթից, նիկելից։
«Աննա» դրամական միավորը թողարկվել է հետևյալ տեսակներով և հետևյալ երկրներում (գաղութներում).
Ծանոթագրություններ
Կատեգորիա:Դրամական միավորներ Կատեգորիա:Մետաղադրամ Կատեգորիա:Ռուփի Կատեգորիա:Պղնձե դրամներ Կատեգորիա:Արծաթե դրամներ Կատեգորիա:Բրիտանական մետաղադրամներ Կատեգորիա:Հնդկաստանի մետաղադրամներ Կատեգորիա:Պակիստանի մետաղադրամներ Կատեգորիա:Բանգլադեշի մետաղադրամներ Կատեգորիա:Քենիայի մետաղադրամներ Կատեգորիա:Օմանի մետաղադրամներ Կատեգորիա:Եմենի մետաղադրամներ
Սպարկերտի գավառակ
Համապատասխանել է պատմական Մոկք աշխարհի Իշայր գավառին։ Առաջին անգամ Սպարկերտ ձևով հիշատակվել է XIV դարում։
Անվան ստուգաբանություն
Ըստ ավանդության Բարդուղեմեոս առաքյալը այստեղ է բերել սուրբ Աստվածամոր պատկերը, որի պատճառով տարածքը կոչվել է Սուրբ Պատկեր և այն հնչյունափոխվելով դարձել է Սպարկերտ։
Ըստ մեկ այլ ավանդապատումի Հիսուս Քրիստոսը հասել է այստեղ և իր պատկերն ուղարկել է մոտակա շրջան։ Դրա պատճառով տարածքը կոչվել է Պատկերք, իսկ ապա Սպարկերտ։
Պատմություն
XIX դարի 80-ական թթ., որպես գյուղախումբ, միացվել է Բիթլիսի նահանգի Խիզանի գավառակին։ Աղթամարի կաթողիկոսության թեմերից էր։
Սպարկերտը Արևմտյան Հայաստանի առավել հայաշատ գավառներից է եղել։ XIII-XIV դարերում, չնայած որ Սպարկերտում հաստատվել էին քրդեր, հայերը կազմել են գավառի բնակչության ճնշող մեծամասնությունը։
1877-1878 թ թվականին շեյխ Ջալալեդդինը, իսկ 1895 թվականին համիդեական հրոսակները Սպարկերտում կազմակերպել են ջարդեր, որոնց զոհ են դարձել շատ հայեր, իսկ ոմանք հարկադրաբար գաղթել են այլ վայրեր։
XX դարի սկզբին Սպարկերտում բնակվել է 4 000 - 4 500 հայ ։
Բնակչություն
XIX դարի վերջին Սպարկերտի գավառակն ուներ 4 000 բնակիչ, որոնց ճնշող մեծամասնությունը հայեր էին ։
Հայ բնակչության մեծ մասը թուրքերի ձեռքով կոտորվել է 1915 թվականի Մեծ եղեռնի ժամանակ։ Սակավաթիվ փրկվածներն ապաստանել են Արևելյան Հայաստանում։
Տնտեսություն
Բնակիչները հիմնականում զբաղվել են անասնապահությամբ և շալագործությամբ, մասամբ՝ այգեգործությամբ։
Վարչական բաժանում
XIX դարի վերջին ուներ 29-30 գյուղ։ Գլխավոր գյուղերն էին Բաստը և Մեծ Հյուրաքը։ Սպարկերտի խոշոր գյուղերից էին նաև Կոտենցը, Ճաժվանը և Տվաղուսը ։
Հայկական հուշարձաններ
Սպարկերտի տարածքում նշանավոր վանքերից էին Բազենից (Բազմենից), Սբ. Աստվածածին, Գեղիսի, Սբ. Կիրակոս, Շիրինից Սբ. Գևորգ (Սբ. Սկավառակ), Սորվա, Սբ. Աստվածածին (Նզար) վանքերը ։
Ծանոթագրություններ
Կատեգորիա:Արևմտյան Հայաստանի գավառներ
Ջոնաթան Սվիֆթ
Ջոնաթան Սվիֆթ (Jonathan Swift, ), անգլիացի գրող-երգիծաբան, հրապարակախոս, պոետ և հասարակական գործիչ։
Վաղ տարիներ (1667-1700)
Սվիֆթի ընտանիքի և վաղ տարիների մասին տեղեկությունների hիմնական աղբյուրը «Ինքնակենսագրական հատված»-ն է, որը Սվիֆթը գրել է 1731 թվականին., և ընդգրկում է մինչև 1700 թվականի իրադարձությունները։ Այնտեղ ասվում է, որ քաղաքացիական պատերազմի տարիներին Սվիֆթի պապի ընտանիքը տեղափոխվել է Քենթերբերիից Իռլանդիա։
Սվիֆթը ծնվել է իռլանդական Դուբլին քաղաքում ոչ հարուստ, բողոքական ընտանիքում։ Նրա հայրը (կրկին Ջոնաթան Սվիֆթ անունով, 1640-1667) եղել է ցածրակարգ դատարանական աստիճանավոր, մահացել է, երբ որդին դեռ չէր ծնվել՝ թողնելով ընտանիքին (կնոջը, դստերը և որդուն) թշվառ իրավիճակում։ Այդ պատճառով տղայի դաստիարակությամբ զբաղվել է հորեղբայր Գոդվինը, իսկ մոր հետ Ջոնաթանը գրեթե չէր հանդիպում։ Դպրոցից հետո նա ընդունվել է Դուբլինի համալսարանի Թրինիթի քոլեջը (1682), որն ավարտել է 1686 թվականին։ Ուսման արդյունքում Սվիֆթը ստացել է բակալավրի աստիճան և ցմահ թերահավատ վերաբերմունք ուներ գիտության նկատմամբ։
Քաղաքացիական պատերազմի հետ կապված, որը սկսվել էր Իռլանդիայում Ջեյմս II թագավորի գահընկումից հետո (1688), Սվիֆթը մեկնում է Անգլիա, որտեղ մնում է 2 տարի։ Անգլիայում նա ծառայում է որպես քաղտուղար իր մոր ծանոթի (այլ տվյալներով՝ հեռու ազգակցի) որդու՝ Ուիլյամ Թեմփլի մոտ, ով ունևոր պաշտոնաթող դիվանագետ էր։ Թեմփլ Սվիֆթ անվամբ առաջին անգամ հանդիպում է Էսթեր Ջոնսոնին (1681-1728, ով սպասուհու դուստր էր և վաղ էր կորցրել հորը։ Էսթերը այդ ժամանակ ընդամենը 8 տարեկան էր։ Սվիֆթը դարձավ նրա ընկերը և ուսուցիչը։
1690 թվականին Սվիֆթը վերադառնում է Իռլանդիա, թեև ավելի ուշ հաճախակի այցելում էր Թեմփլին։ Պաշտոն գտնելու համար Թեմփլը նրան բնութագիր-հանձնարարական տվեց, որում նշված էր լատիներենի և հունարենի լավ իմացություն, ծանոթություն ֆրանսերենի հետ, գերազանց գրականագիտական ընդունակություններ։ Թեմփլը, ինքնին լինելով հայտնի էսսեագետ, կարողացավ գնահատել իր քարտուղարի արտասովոր գրական տաղանդը, տրամադրեց նրան իր ողջ գրադարանը և ընկերական օգնությունը կենցաղային հարցերում, փոխարենը Սվիֆթը Թեմփլին օգնում էր նրա մեծածավալ հուշագրությունների պատրաստման գործում։ Հենց այդ տարիներին է Սվիֆթը սկսում իր գրական ստեղծագործությունները, սկզբում որպես պոետ։ Ազդեցիկ Թեմփլին այցելում էին բազմաթիվ անվանի հյուրեր, ներառյալ թագավոր Վիլհելմը, և նրանց զրույցների դիտումը տվեց անգնահատելի նյութ ապագա երգիծաբանին։
1692 թվականին Սվիֆթը ստանում է մագիստրոսի կոչում Օքսֆորդի համալսարանում, իսկ 1694 թվականին ստանում է հոգևոր աստիճան անգլիական եկեղեցում։ Նա կարգվել էր քահանա իռլանդական Կիլրութ ավանում (Kilroot)։ Սակայն շուտով Սվիֆթը, սեփական խոսքերի համաձայն, «հոգնած իր մի քանի ամսվա պարտականություններից», վերադառնում է ծառայության Թեմփլի մոտ։ 1696-1699 թվականներին գրում է երգիծական վեպ-առակները՝ «Տակառի հեքիաթը» և «Գրքերի ճակատամարտը» (հրապարակված 1704 թվականին), ինչպես նաև մի քանի պոեմ։ 1699 թվականի հունվարին մահանում է հովանավորը՝ Ուիլյամ Թեմփլը։ Թեմփլը Սվիֆթի այն եզակի ծանոթներից էր, ում մասին Սվիֆթը գրել է միայն բարի խոսքեր։ Սվիֆթը զբաղվում է նոր պաշտոնի փնտրտուքով, դիմում է լոնդոնյան ազնվականներին։ Երկար ժամանակ այդ փնտրտուքները հաջողություն չեն ունենում, բայց դրա փոխարեն Սվիֆթը մոտիկից ծանոթանում է ազնվական բարքերին։ Վերջապես, 1700 թվականին, նա նշանակվում է ծառայող (հոգևորական) Դուբլինի Սբ. Պատրիկի մայր տաճարում։ Այդ շրջանում նա հրապարակում է մի քանի անանուն պամֆլետներ։ Ժամանակակիցները միանգամից նկատում են Սվիֆթի երգիծական ոճի առանձնահատկությունները՝ պայծառությունը, անհաշտությունը, ուղիղ իմաստով բարոյախոսության բացակայությունը։ Հեղինակը քամահրանքով ներկայացնում է իրադարձությունները՝ թողնելով եզրակացությունը ընթերցողի հայեցողությանը։
Արտաքին հղումներ
Կատեգորիա:Անգլիացի արձակագիրներ Կատեգորիա:Մանկագիրներ այբբենական կարգով Կատեգորիա:Անգլիացի բանաստեղծներ Կատեգորիա:18-րդ դարի փիլիսոփաներ Կատեգորիա:Օքսֆորդի համալսարանի շրջանավարտներ Կատեգորիա:Գրական կեղծանուններով հայտնի հեղինակներ Կատեգորիա:Անգլիացի վիպասաններ Կատեգորիա:Երգիծաբաններ Կատեգորիա:Անգլիացի փիլիսոփաներ Կատեգորիա:Իրավապաշտպաններ Կատեգորիա:Գիտաֆանտաստիկ գրողներ Կատեգորիա:Անգլիացի հրապարակախոսներ Կատեգորիա:Անգլիացի մանկագիրներ Կատեգորիա:Անգլիայի քաղաքական գործիչներ Կատեգորիա:Անգլիացի հասարակական գործիչներ Կատեգորիա:Հետմահու երեխաներ Կատեգորիա:Բանաստեղծներ այբբենական կարգով
Արտյոմովկա (գյուղ, Ամվրոսիևսկի շրջան)
Արտյոմովկա (Артемівка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Արտյոմովկա գյուղում բնակվում էր 632 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Մեյն-Կուն
Նկարագրությունը
Կատուների խոշորագույն ցեղատեսակ՝ արուները կշռում են 5,9-ից  մինչև 8,2 կգ․ (ամորձատվածները մինչև 12 կգ․), իսկ էգերը 3,6-ից մինչև 5,4 կգ․(ստերջացվածները 7,5-ից մինչև 8,5 կգ․) : Չափահաս կատուների վզակոթի բարձրությունը հասնում է 25-ից մինչև 41 սմ-ի, իսկ պոչից սկսած ընդհանուր երկարությունը հասնում է 120 սմ-ի (պոչի երկարությունը հասնում է մինչև 36 սմ-ի) ':  Լրիվ ենթադրյալ չափսի՝ կատուները հասնում են  3-ից մինչև 5 տարեկան հասակում, մինչդեռ մյուս կատուների մեծ մասը  հասնում է 1 տարեկան հասակում ։  Բայց և այնպես կան նաև դանդաղ հասունացող խոշոր չափերի այլ ցեղատեսակներ (օրինակ` նորվեգական անտառայինները)։  Մեյն-Կունի բոլոր առանձնահատուկ տեսակները ականջների ծայրերին ոչ մեծ փնջիկներ ունեն։  Մեյն-ունի մարմնի երկարությունը 1 մետր կամ ավելի է, պաշտոպնապես գրանցված ամենաերկար Մյեն-Կունի մարմնի երկարությունը 1 մետր 23  սմ է։
Առյուծը և ինը բորենիները
Առյուծը և ինը բորենիները, 1988 թվականին նկարահանված խորհրդային մուլտֆիլմ, որը ստեղծել է ռեժիսոր Գալինա Բարինովան , ըստ Վիկտոր Վաժդաևի կողմից աֆրիկյան ժողովրդական հեքիաթի վերապատմության։
Մեյն-Կուն
Նկարագրությունը
Ծնվելիս  Մեյն-Կունի ձագերը փոքր-ինչ ավելի խոշոր են, քան սովորական կատուների ձագերը։ Մեյն-Կունի՝ կենսունակ նորածին  ձագի նվազագույն զանգվածը կազմում է 80 գրամ, Մեյն-Կուն կատվի սովորական ձագի զանգվածը կազմում է 100-180 գրամ։  Մեյն-Կունների մոտ սեռական երկձևությունը  նկատելիորեն արտահայտված է։  Ծնվելիս կատուները զգալիորեն ավելի փոքր են, քան հասուն տարիքի կատուները։  Չափսերի տարբերությունը զանգվածում կարող է հասնել մեկ երրորդի, միջինում արու ու  էգ կատուների միջև զանգվածի տարբերությունը կազմում է  մեկ չորրորդ։
Առյուծը և ինը բորենիները
Սյուժե
Բորենիների ընտանիքը առյուծի համար տասը կով է բերում։ Գազանների թագավորը մի կով բորենիներին է տալիս, իսկ ինը թողնում է իրեն՝ ասելով, որ բոլորին հավասար է բաժանել։ Տան ճանապարհին ընտանիքը հասկանում է, որ իրենց խաբել են։ Բորենիները վախենում են վերադառնալ և այդ մասին ասել առյուծին։ Որոշելով, որ նրանցից յուրաքանչյուրը մեկ բառ կասի, կենդանիները գնում են ինը կով պահանջելու։ Դողալով` ընտանիքն արտաբերում է. «Դու հզոր ես։ Դու թագավոր ես։ Դու արդար ես։ Մեր կովերը... »: Երբ հերթը հասնում է օտար բորենուն, «տուր» բառի փոխարեն վերջինս ասում է` «վերցրու»։ Տանը արդեն բոլորը սկսում են պարծենալ, բայց շուտով բորենիները հիշում են կովի մասին։ Քանի որ այն այլևս չկար, նրանք ստիպված են լինում իրենց համար արդարացում հորինել։
Մեյն-Կուն
Նկարագրությունը
Մեյն-Կունը երկարագեղմ կատու է։ Մորթին փափուկ է և մետաքսանման, կազմվածքը կարող է տարատեսակել կախված մորթու գույնից և ցեղատեսակից։ Գլխի և ուսերի  մազերի երկարությունը կարճ են, որովայնի և կողի հատվածները երկար են, որոշ կատուների պարանոցներին կան զարդարող բաշեր։ Ինչպես բազմաթիվ բնիկ ցեղատեակների մոտ, Մեյն-Կունի մորթին ենթարկվում է եղանակային փոփոխությունների, ամռանը այն թեթև է և կարճ, ձմռանը մի փոքր երկար է և ավելի աճած և ստվար ծածկույթով է։
Առյուծը և ինը բորենիները
Բարոյախոսություն
«Եթե առյուծին ասել ես առաջին բառը, հիշի՛ր, որ պետք է ասել նաև իններորդը»։
Մեյն-Կուն
Նկարագրությունը
Մեյն-կունները կարող են ցանկացած գույնի լինել,որը հատուկ է տնային կատուններին, իսկ արհեստական գույներ ունեցողները՝ նշելով այլ ցեղատեսակների հնարավոր խառնուրդները, ինչպիսիք են շոկոլադի գույնը, նարդոսի գույնը, սև բծավորները, և  արծաթագույն՝ Նիբելունգյան կատուները,որոնց տեսակներն ոչ բոլոր Դաշնություններում են ընդունվում։ Օրինակ․ սև բծավոր կատուները՝ Մեյն-Կունի երանգներով ընդունվում են միայն Կատուների Միջազգային Միությունում (անգլ․ TICA-The International Cat Association): Ցեղատեսակի ամենատարածված նախշերը հանդիսանում են շագանակագույնը և ծխագույնը, ռուսաստանում հայտնի են որպես «վայրի» երանգ ունեցողներ։  Աչքի բոլոր գույները  ընդունվում են  համապատասախան երանգների չափանիշներով, բացառությամբ կապույտ և հետորոքրոմիա (տեղկ․ աջ կամ ձախ աչքը երկու տարբեր գույներ ունեն) գույներ ունեցող կատուների,որոնք մորթու վրա ունեն նախշեր՝ բացառությամբ սպիտակ գույնի։  Գոյություն ունեն Մեյն-Կունի այնպիսի ցեղատեսակներ, ինչպիսիք են  սկզբավորողները և զտարյունները։
Առյուծը և ինը բորենիները
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր
Մեյն-Կուն
Նկարագրությունը
Մեյն-կունի մորթին  հիանալի կերպով հարմարեցված է խստաշունչ և  ցուրտ կլիմային։ Խիտ բրդատակի աղվամազը, որովայնիև հետևի վերջույթների երկար մազերը թույլ են տալիս ձյան և սառույցի վրա նստել, բազմամատնությունը (Պոլիդակտիլիա) և  երկար մազերի փնջերը թաթերի բարձիկների միջև հանդիսանում են ցեղատեսակի պարտադիր հատկանիշները,որոնք  թեթևացնում են ձյան վրա քայլելը և  նրանց հաճախ համեմատում են ձնագնացների հետ, քանի որ դրանք մեծացնում են մակերեսը՝ թաթերին տալով լրացուցիչ դիմադրողականություն առանց զգալի հավելյալ զանգվածի։ Փնջավոր ականջները և  երկարավուն մորթու ներսից աճող հյուսքերը օգնում են ականջները տաք պահել։
Մեյն-կուն կատուների ցեղատասկների սկզբնավորողներից շատերը,որոնք բնակվում են Նոր Օռելանի շրջանում, ձեռք են բերել մի հատկությունն, ինչը հայտնի է բազմամատնություն անունով(թաթի վրա առկա է լրացուցիչ մեկ կամ մի քանի մատ)։ Չնայած որոշ աղբյուրներ վստահեցնում են,որ հատկանիշը, ինչպես ենթադրում են, մոտավոր եղել է Մեն նահանգի Մեյն-Կունի 40% տեսակի մոտ, այժմ բազմամատնությունը հազվադեպ է հանդիպում, եթե երբևէ Մեյն-Կունները  ընդհանուր առմամբ նկատվում են  ցուցահանդեսի մրցահարթակի վրա, քանի որ այն չի համապատասխանում դաշնություններում երկարամազ ցեղատեսակների համընդհանուր չափանիշներին։  Այս հատկությունը հարիր է նախկին, բնիկ ցեղատեսակին,որը համարյա թե արմատախիլ էր  եղել ցեղատեսակից, քանի որ ավտոմատացված կերպով որակազրկված է եղել   ցուցահանդեսի  մրցահարթակներից։ Այժմ ապացուցված է,որ  բազմամատնության  ժառանգակիր է հանդիսանում արմատական աուտոսոմ-դոմինանտ գենը,որը կատուների առողջության համար իրենից վտանգ չի ներկայացնում։  Մեր ժամանակներում մասնավոր կազմակերպություններն ու սելեկցիոները նպատակ են դրել կանխել պոլիդակտիլիզմի անհետացումը Մեյն-կունների մոտ, և նման կենդանիներ են աճեցնում WCF-ի և AFC-ի կողմից ընդունված հիմնական ցեղային գծերից առանձին։ Ֆեդերացիաները, որոնք ընդունում են պոլիդակտիլիզմը Մեյն-Կունի՝ CFA- Կատուների սիրահարների միություն (անգլ․ Cat Fanciers’ Association), TICA- Կատուների միջազգային ասոցիացիա (անգլ․ The International Cat Association), CFF-Կատուների սիրահարների միություն (անգլ․ Cat Fanciers Federation’s ), ACFA- Կատուների սիրահարների ամերիկյան միություն (անգլ․ American Cat Fanciers Assocation), NZCF- Նոր Զելանդիայի կատուների սերը (անգլ․The New Zealand Cat Fancy):
Ցեղատեսակի պատմությունը
Կոսեյ մականուն ունեցող կատուն 1895 թվականին Նյու Յորքում կատուների Մեդիսոն Սքուեր Գարդեն ցուցահանդեսի հաղթողն է։ Բնականաբար ցեղատեսակը ձևավորվել է Մեն նահանգի ցրտաշունչ կլիմայի ազդեցության պայամաններում, չնայած գոյություն ունի նաև «երկընտրանքային» տարբերակներ (տարբեր տեսակի լեգենդներ) Մեյն-կունի ծագումի վերաբերյալ։ Գրականության մեջ Մեյն-Կունները առաջին անգամ հիշատակվում են 1861 թվականին։  Այդ ժամանակին է վերաբերվում «Ծովաձիուկ» նավից Կապիտան Ջենկս անունով կատվի մասին հոդվածը։
Նա ցուցադրվել է 1861 թվականի Բոստոնի և Նյու Յորքի ցուցահանդեսների ժամանակ և սկիզբ դրել ցեղատեսակի պոպուլյացիային, սակայն XIX—XX դարերի սկզբներին Մեյն-Կուննները առաջ են բերում պարսկական փափկամազերին։ Մեյն-կունին՝ որպես ցեղատեսակի, հնարավոր եղավ գոյատևել ի շնորհիվ նրան,որ ագարակատերերը գնահատել են նրանց չափսերն և որսորդական որակները։
Ցեղատեսակի ժամանակակից չափանիշները ընդունվել է 1967թվականին, իսկ 1990-ական թվականներին Մեյն-Կուններին վրա հասավ իսկական հայտնիությունը։ Սակայն առաջին գրանցված Մեյն-Կունի ցեղատեսակը եղել է 1908թվականին CFA- Կատուների սիրահարների միությունում (անգլ․ Cat Fanciers’ Association), որտեղ Մեյն-Կուն ցեղատեսակից Մոլի Բոնդ անունովը դարձել էր կենադանիների միությունում գրանցված 5-րդ կատուն։
2002 թվականին Կատուների Համաշխարհային Դաշնության Գլխավոր ասամբլեան (անգլ․ WCF -World Cat Federation) Միալնում հանդիպման ժամանակ որոշում է կայացրել, ըստ որի հիմք ընդունելով այդ ցեղատեսակի գենոտիպի տվյալները, թույլ էր տվում խաչասերում Մեյն-Կուների և հետևյալ կատուների միջև՝ Նորվեգական անտառային կատուները, թուրքական անգորա կատուները, սիբիրյան կատուները։ Անհրաժեշտության և արդիականության որոշումների մասին մածուցիկությունը ընդունում էր խմբի ղեկավարի կողմից։
4 տարեկան Մեյն-Կուն ցեղատեսակի կատու։
Առողջությունը և հիվանդությունները
Մեյն-կունները ընդհանուր առմամբ առողջ և դիմացկուն ցեղատեսակ է, որը հարմարեցված է ձյունառատ ձմեռներով կլիմայական պայմաններին։ Շվեդիայում ընտանի կատուների կյանքի ապահովագրության տվյալների վերլուծությունը (2003-2006) թույլ է տալիս եզրակացնել Մեյն Կունսի կյանքի միջին տևողության մասին`12.5 տարի և ավելի (այս ցեղի գրանցված կենդանիների 74% -ը, կեսից ավելին` 54%, ապրել է 16, 5 տարի և ավելի) ։
Մեյն-կունների ամենալուրջ հիվանդությունները համընդհանուր են հանդիսանում ընտանի կատուների և մարդկանց համար։ Հիպերտրոֆիկ կարդիոմիոպաթիա՝ կատուների մոտ ամենատարածված սրտի հիվադությունը, անկախ նրանից զտարյուն ցեղատեսակից է, թե՝ ոչ։  Հաշվում են,որ Մեյն-Կունների համար աուտոսոմ-դոմինանտը գերիշխող ժառանգականության արդյունքն է,որը ի հայտ է գալիս միջին տարիքի և տարեց կենդանիների մոտ։  Հիպերտրոֆիկ կարդիոմիոպաթիանզարգացող հիվանդություն է, որը հանգեցնում է թոքերի այտուցի, հետևի վերջույթների հանկարծակի կաթվածի և մահվան։ Այդ իսկ պատճառով խիստ անհրաժեշտ է ժամանակակից աշխտորոշում։ ԱՄն-ում գոյություն ունի ԴՆԹ անալիզի Գենի թեստավորման պրակտիկա,որի պատասխանատուն է Հիպերտրոֆիկ կարդիոմիոպաթիան ։ ԵՎս մեկ ենթադրյալ առողջական խնդիր՝ ողնաշարի մկանային քայքայումը (ՈՄՔ), ինչպես նաև  գենետիկ Ժառանգական հիվանդությունները (աուտոսոմ-ռեցեսիվ ժառանգական հիվանդություն), որոնց առկայության դեպքում ախտահարվում են ողնուղեղի ներվաբջիջները, որոնք էլ իրանի կմախքի մկանների  և  վերջույթների հաղորդիչ ազդակներն են։ Առաջին նախանշանները ի հայտ են գալիս 3-4 ամսականում։ Քայլելիս ձագի հետևամասը օրորվում է, երբ նա կանգնում է, նրա ծնկոսկրերը գրեթե կպչում են իրար։ 5-6 ամսական կենդանին ազատորեն չի կարող կահույքի վրա բարձրանալ, իսկ ներքև ցատկելիս հաճախ  անհարամար են իջնում։ Այնուամենայնիվ, հիվանդ ձագերը լավ սնվում և խաղում են, որպես զտարյուն ընտանի կենդանիներ շատերն ապրում են երկար տարիներ՝ այսինքն փողոց դուրս չեկող կատուները։ Ինչպես նաև իրականցավում  ողնաշարի մկանային քայքայման (ՈՄՔ) թեստավորում ։
Ազդրի բնածին հոդախախտ՝ նրա թերությունը այն է, որ վնասում է մեկ կամ երկու հոդեր, ամենահաճախը վնասվում են Մեյն-Կուները և պարսկական կատուները որպես խոշորագույն ցեղատեսակներ։ Կա նաև Գենետիկ ժառագական հիվանդույթան առկայություն,որը ի հայտ է գալիս տարիքի հետ միասին, ավելի հաճախ ոսկրահոդախտը, երբ կատուները սկսում են կաղալ ։
Երիկամների պոլիկիստոզ հիվանդություն՝ ժառանգական՝ դանդաղ զարգացող, անդառնալի հիվանդություն է,որը ինչպես կարծում էին, ախտահարում էր պարսկական կատվին և ազգակից ցեղատեսակներին ։ Վերջին հետազոտությունների արդյունքում պարզվել է,որ պոչում  բուշտերով (կիստա) Մեյն-Կուններ ավելի քիչ են հանդիպում և պարսկական կատուների երիկամների պոլիկիստոզ հիվանդության հետ ոչ մի կապ չունեն։ Մեյն-Կունների երիկամների գենետիկական պոլիկիստոզ հիվանդության թեստավորմանը,որի  ժամանակ հայտնաբերվել էր կիստաներ՝  բացասական պատասխան են տվել ։
Ծանոթագրություններ
Կատեգորիա:Կատվի ցեղատեսակներ
Ալաչդրլու
Ալաչդրլու, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։
1907 թ.-ին ուներ 98 ադրբեջանցի բնակիչ։
Բնակչությունը հիմնականում զբաղվում էր անասնապահությամբ և երկրագործությամբ ։
Ծանոթագրություններ
Կատեգորիա:Արևելյան Հայաստանի գյուղեր
Ավետիք Կարապետյան (բալետի արտիստ)
Ավետիք Կարապետյան, բալետի արտիստ։
Կենսագրություն
Ավետիք Կարապետյաը ծնվել է 1985 թվականի օգոստոսի 30-ին՝ Երևանում ։ 1996 թվականից սովորել է Երևանի պարարվեստի պետական քոլեջում։ Որպես բալետի արտիստ 2005-2006 թվականներին աշխատել է Վիեննայի պետական օպերայում, իսկ 2006-2012 թվականներին` Շվեդիայի թագավորական բալետում։ Որպես մենապարող 2012 թվականից հանդես է եկել ԱՄՆ-ի Բոստոն քաղաքի բալետում։
Մրցանակներ
Ավետիք Կարապետյաը աշխարհի տարբեր երկրներում մասնակցել է մի շարք մրցույթների, արժանացել է պարգևների, պատվոգրերի և մեդալների։ 2009 (Հռոմ) և 2010 (Ստամբուլ) թվականների բալետի միջազգային մրցույթներում արժանացել է առաջին մրցանակներին։
Արտաքին հղումներ
Կատեգորիա:Հայեր ըստ դարի և մասնագիտության Կատեգորիա:Բալետի արտիստներ ըստ երկրի Կատեգորիա:Պարողներ ըստ երկրի
Բուբիյան
Բուբիյան (արաբ՝ جزيرة بوبيان‎‎‎), անմարդաբնակ կղզի Պարսից ծոցում։ Մակերեսը կազմում է 863 կմ2։
Աշխարհագրություն
Գտնվում է Քուվեյթի հյուսիս֊արևելքում՝ Շաթ֊Էլ֊Արաբ գետի գետաբերանից ոչ հեռու։ Հյուսիսից հարավ երկարությունը 40 կմ է, իսկ լայնությունը 24 կմ։
Կղզու ափերին կան են ճահիճներ, կենտրոնական մասում՝ ջրի չոր հարթավայրեր։
Ինֆրակառուցվածք
Բուբիյանը միացված է բետոնե կամրջին, որ կառուցվել է 1983 թվականին՝ ռազմական իրադարձությունների համար։ 1991 թվականին՝ Պարսից ծոցում տեղի ունեցած պատերազմի ժամանակ կամուրջը քանդվել է, բայց ավելի ուշ վերանորոգվել։
Տարածքային պահանջներ
1994 թվականի նոյեմբերին Իրաքը հաստատեց պաշտոնապես իր սահմանը Քուվեյթի հետ, որը վերջ դրեց Բուբիյանի տարածքային պահանջներին ։
Ծանոթագրություններ
Կատեգորիա:Քուվեյթի կղզիներ Կատեգորիա:Անմարդաբնակ կղզիներ
Նգուեն Սուան Ֆուկ
Նգուեն Սուան Ֆուկ (Nguyễn Xuân Phúc, ), վիետնամցի քաղաքական և պետական գործիչ, Վիետնամի Սոցիալիստական Հանրապետության նախագահ 2021 թվականի ապրիլի 5-ից։ Պաշտոնին ընտրվել է Ազգային ժողովի 11-րդ նստաշրջանի ժամանակ։ 2016 թվականի ապրիլի 7-ից մինչև 2021 թվականի ապրիլի 5-ը զբաղեցրել է Վիետնամի վարչապետի պաշտոնը։
Ակ (լեռ, Պոնտոս)
Ակ, լեռ Թուրքիայում, Ճորոխի ավազանում։ Ջրաբաժան գիծ է կազմում նրա մի քանի գավառների միջև ։
Նգուեն Սուան Ֆուկ
Քաղաքական կարիերա
Կրթությունը ստացել է Հանոյի ազգային տնտեսագիտության ինստիտուտում (1972-1978)։ Համալսարանն ավարտելուց հետո աշխատել է Կուանգնամի գավառների տնտեսական կառավարման ոլորտում։ 1980 թվականին տեղափոխվել է Կուանգնամի գավառների ժողովրդական կոմիտե, որտեղ ճանապարհ է անցել կոմիտեի ծառայողից մինչև նախագահ։ 1993-1996 թվականներին գլխավորել է Կուանգնամի գավառների ծրագրավորման և ներդրման բաժինը։ Նույն թվականներին ստացել է Սինգապուրի ազգային համալսարանի մագիստրոսի աստիճան` գործարար մարքեթինգի ոլորտում։
Ակ (լեռ, Պոնտոս)
Ծանոթագրություններ
Կատեգորիա:Թուրքիայի լեռներ
Նգուեն Սուան Ֆուկ
Քաղաքական կարիերա
1997 թվականից կուսակցական աշխատանքներ է կատարում Կուանգնամի գավառների կոմիտեներում։ 2006 թվականից աշխատել է Վիետնամի կենտրոնական գործադիր մարմիններում` զբաղեցնելով Պետական աուդիտի ղեկավարի տեղակալի, նախարարի, կառավարության աշխատակազմի ղեկավարի, 2011 թվականից` փոխնախագահի և 2016 թվականից` փոխվարչապետի պաշտոնները։
1983 թվականին եղել է Վիետնամի կոմունիստական կուսակցության անդամ, ընտրվել է Վիետնամի կոմունիստական կուսակցության կենտրոնական կոմիտեում 10-րդ, 11-րդ և 12-րդ համագումարներով։ Պատգամավոր` Ազգային ժողովի 11-րդ և 13-րդ համագումարներով։
2021 թվականի հունվարի 31-ին Նգուեն Սուան Ֆուկը վերընտրվել է կուսակցության կենտրոնական կոմիտեի կողմից` 13-րդ համագումարում ։
Նախագահ
2021 թվականի ապրիլի 5-ին, ազգային ասամբլեայի նստաշրջանի ժամանակ ընտրվել է Վիետնամի 11-րդ նախագահ` փոխարինելով Նգուեն Ֆու Չոնգային, որը նախապես հայտարարել էր իր հրաժարականի մասին ։
Անձնական կյանք
Նա տիրապետում է ռուսերեն և անգլերեն լեզուներին, ամուսնացած է Տրուն Տխու Նգուիտ Տուի հետ  ։
Արտաքին հղումներ
Կատեգորիա:Քաղաքական գործիչներ Կատեգորիա:Պետական գործիչներ Կատեգորիա:Իրավաբաններ Կատեգորիա:Վիետնամի նախագահներ
Հրաչյա Մարգարյան (ըմբիշ)
Հրաչյա Մուրադի Մարգարյան, հայ ըմբիշ, ազատ ոճի ըմբշամարտի Հայաստանի մեծահասակների հավաքականի անդամ, Եվրոպայի երիտասարդների չեմպիոն , Հայաստանի միջազգային կարգի սպորտի վարպետ ։
Կենսագրություն
Հրաչյա Մարգարյանը ծնվել է 1999 թվականի նոյեմբերի 23-ին։ 2017-2021 թվականներին սովորել է Ֆիզիկական կուլտուրայի հայկական պետական ինստիտուտում։
2019 թվականին, 61 կիլոգրամ քաշային կարգում, Հրաչյա Մարգարյանը դարձել է Հայաստանի չեմպիո։ Նույն թվականին մասնակցել է Իսպանիայի Պոնտևեդրա քաղաքում տեղի ունեցած Երիտասարդների Եվրոպայի առաջնությանը և 61 կիլոգրամ քաշային կարգում նվաճել ոսկի մեդալ ։ Հայազգի ըմբիշը եզրափակչում 11:0 հաշվով հաղթել է ուկրաինացի մարզիկին ։
2021 և 2022 թվականներին 65 կիլոգրամ քաշային կարգում Հրաչյա Մարգարյանը նվաճել է Հայաստանի չեմպիոնի տիտղոսը։ 2022 թվականին Բուլղարիայի Պլովդիվ քաղաքում տեղի ունեցած ըմբշամարտի մինչև 23 տարեկանների Եվրոպայի առաջնությունում Հրաչյա Մարգարյանը նվաճել է արծաթե մեդալ ։
Արտաքին հղումներ
Կատեգորիա:Ըմբշամարտիկներ‎ ըստ ազգության Կատեգորիա:Հայ ըմբշամարտիկներ Կատեգորիա:Ըմբշամարտի Եվրոպայի չեմպիոններ Կատեգորիա:Սպորտի վարպետներ ըստ ազգության
Ջերանո
Ջերանո (Gerano), քաղաք Իտալիայում, տեղակայված է Լացիո մարզի Հռոմ գավառում ։
Կոմունայի հովանավորն է սուրբ նահատակ Անատոլիան։ Տոնը նշվում է հուլիսի 10-ին։
Ժողովրդագրություն
Բնակչության դինամիկան։
Ծանոթագրություններ
Կատեգորիա:Իտալիայի քաղաքներ
Աղբյուրի-սար
Աղբյուրի-սար, լեռ Ծաղկունյաց լեռնաշղթայում, Թիզխարաբ գետի հարավ-արևելյան կողմում։ Քարքարոտ է։
Ծանոթագրություններ
Կատեգորիա:Հայաստանի լեռներ
Աստերոիդների ցանկ (75301-75400)
Աստերոիդների ցանկ (75201-75300) * Աստերոիդների ցանկ * Աստերոիդների ցանկ (75401-75500)
Բալա-Ենգիջա
Բալա-Ենգիջա, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 214 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Բելոյարովկա (գյուղ, Ամվրոսիևսկի շրջան)
Բելոյարովկա (Білоярівка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Բելոյարովկա գյուղում բնակվում էր 1 497 մարդ։
Again (երգ)
«Again» (անգլ. թարգ.՝ «Կրկին»), ամերիկացի դերասանուհի և երգչուհի Նոա Սայրուսի և ամերիկացի ռեփեր XXXTentacion-ի երգը, որը թողարկվել է 2017 թվականի սեպտեմբերի 22-ին։
Աղդավալար (լեռ)
Աղդավալար, լեռ Թուրքիայում, Կարսի սարահարթում, Կարս քաղաքից մոտ 21 կմ հարավ-արևմուտք, բարձրությունը 2423 մետր ։
Ծանոթագրություններ
Կատեգորիա:Կարսի մարզի լեռներ
Թոմ կատու
Թոմաս Ջեյմս Ջասպեր, (Tom Cat), անիմացիոն կատու, որը հանդիսանում է «Թոմ և Ջերի», «Թոմի և Ջերիի շոուն», «Թոմ և Ջերի. Կատակերգական շոու», «Թոմ և Ջերի. Մանկության տարիներ» և «Թոմի և Ջերիի արկածները» մուլտֆիլմի գլխավոր հերոսը Ջերի մկան հետ միասին։
Առաջին «Puss Gets the Boot» մուլտֆիլմում այս կատուն անվանվել է Ջասպեր, սակայն երբ ստեղծվեց նաև «The Midnight Snack»-ը կատուն սկսեց անվանվել միայն Թոմ կամ անվան այլ ձևեր՝ Թոմ, Թոմմի և Թոմաս։ Ամբողջական անունը Թոմաս Ջեյմս Ջասպեր .։
Թոմը պատվով է կատարում իր տնային պարտականությունները, որն է երբեմն դժվարությամբ կամ հեշտությամբ որսալ տուն ներկուժած մկներին։ Երբեմն նա սիրահարվում է և շեղվում իր աշխատանքից, բայց դա շատ հազվադեպ։ Նա նաև սիրում է որսալ փոքրիկ կենդանիներ (մկները, ձուկ, թռչուններ) ։
Ի տարբերություն մյուս հասարակ կատուների, Թոմը շատ ավելի մարդամոտ է և ունի շատ ծանոթներ, որոնք կատուներ չեն։ Թոմը նաև շատ շնորհալի է։ Նա կարողանում է նվագել դաշնամուր, կիթառ, հավայան կիթառ և նույնիսկ գլխավորել սիմֆոնիկ նվագախումբ ։ Նա նույնիսկ կարողանում է կարդալ (հիմնականում թերթերի նորություններ բաժինը, սակայն նաև կարդում է գրքեր )։
Լսում է ռադիո և դիտում հեռուստացույց։ Նա շատ է սիրում զվարճանք ։ Նույնիսկ Թոմը մեկ անգամ ուսուցանել է փոքրիկ կատվի, սակայն անհաջող դասերի պատճառով հրաժարվել այդ գործից։ Թոմը նաև ակտիվորեն անցկացնում է իր հանգիստը՝ նա կարողանում է խաղալ թենիս, գոլֆ , բիլիարդ , բոուլինգ , սպորտային այլ խաղեր և զբաղվում է ձկնորսությամբ ։ Նա նաև սիրում է ճանապարհորդել, գնալ լողափ և տախտակով սահել ծովում։
Թոմը խորթ է վատ սովորույթներին, սակայն կան սերիաներ որտեղ ցույց է տալիս թե ինչպես է Թոմը ծխում սիգար և այլ ծխախոտեր ։ Նա նաև օգտագործում է ալկոհոլ և հարբում ծայրահեղ աստիճանի ։
Թոմը միևնույն ժամանակ վախենում է ուրվականներից և հոգիներից։
Թոմը շատ է սիրահարվում կանանց վրա, սակայն կանանց հարցերում նրա բախտը չի բերում։ Նա կարողանում է հագնվել ինչպես էլեգանտ տղամարդ, կազմակերպել ռոմանտիկ ընթրիք , երգել սերենադ , նվիրել ծաղիկներ , ոսկյա իրեր և քաղցրավենիք ։
Արտաքին հղումներ
Կատեգորիա:Մուլտֆիլմերի կերպարներ Կատեգորիա:Կերպարներ այբբենական կարգով Կատեգորիա:Հորինված կատուներ Կատեգորիա:Թոմ և Ջերի
Ջոն Կոնստանտին
Ջոն Կոնստանտին (John Constantine, արտասանվում է, ինչպես /ˈkɒnstəntaɪn/)  (ծնվել է 1953 թվականի մայիսի 10-ին)՝ հորինված կերպար, խուզարկու-օկուլտիստ DC Comics հրատարակչության Vertigo տպագիր կոմիքսների շարքում։ Առաջին անգամ հայտնվել է «Swamp Thing» կոմիքսի 37-րդ թողարկման մեջ։ Ստեղծողներ. Ալան Մուր, Սթիվ Բիսեթ և Ջոն Թոթլբեն։ Կոնստանտինը գլխավոր հերոսն է «Hellblazer» կոմիքսների շարքում։
Հրապարակման պատմություն
Ջոն Կոնստանտինը առաջին անգամ հայտնվել է 1985 թվականին «The Saga of the Swamp Thing» սարսափ կոմիքսների շարքում, որտեղ նա կատարել է գլխավոր հերոսի «գերբնական խորհրդականի» դերը։
Այս վաղ ելույթներում Կոնստանտինը նկարագրված է եղել, որպես կասկածելի բարոյական սկզբունքներով մի կախարդ։ Հերոսի տեսքի հիմքում ընկած էր երաժիշտ Սթինգը, ավելի ճիշտ, նրա տեսքը «Սեռա և Էլեյ» ու «Կվադրոֆենիա» ֆիլմերում։ Ալան Մուրը ստեղծեց իր կերպարին՝ նկարիչներ Սթիվեն Ռ. Բիսեթի և Ջոն Թոթլբենի հետքով, որոնք լինելով The Police խմբի երկրպագուներ, ուզում էին նկարել հերոսին, որը կունենա Սթինգի տեսքը։ Իր վաղ ելույթներում «Swamp Thing» շարքում, կերպարը ուներ մեծ նմանություն Սթինգի հետ և № 51 թողարկման մեջ, Կոնստանտինը հայտնվել է նավակի վրա, քթի վրա՝ «Հարգարժան Գոնդոր Սամներ» (The Honorable Gordon Sumner) կոչումով։
Ուժեր և ունակություններ
Կոնստանտինը՝ խորամանկ և փորձառու օկուլտիստ ու կախարդ է, որը ունի առեղծվածային գիտելիքների ընդարձակ պաշար։ Հենց այդ հատկություններն էլ օգնում են նրան հաղթել։ Բայց ընդհանրապես նա նախընտրում է խուսափել գերազանցող հակառակորդից։
Վերահղումներ ուրիշ կոմիքսներում
Էլիսի կոմիքսներից մեկում՝ Planetary, յոթերորդ թողարկման մեջ նկարագրվում է ջեք Քարտերը, հեռակա հիշեցնելով Ջոն Կոնստանտինին։ Կոմիքսներում նա կեղծել է իր մահը, որից հետո փոխել է տեսքը, սափրելով գլխի մազերը և երկար վերարկու հագնելով։ Երբ նա բացում է կուրծքը, նրա վրա երևում են դաջվածքներ, նույնական նրան որը կրում է Սփայդեր Երուսաղեմը՝ «Տրանսմետրոպոլիտեն» կոմիքսների գլխավոր հերոս, պակասում է միայն գլխի վրա սարդի դաջվածքը և ֆիրմային ակնոցները:դառնալով Երուսաղեմի նման, կերպարը հայտարարում է. «Ութսունականները վաղուց անցյալում են։ Ժամանակն է շարժվել առաջ։ Ժամանակն է այլ մարդ դառնալ»։
«Injustice: Gods Among Us» խաղի հիման վրա ստեղծված կոմիքսում Կոնստանտինը միանում է Դիմադրության շարքերին, որը գլխավորում է Բեթմենը։ Սինեստրի Կորպուսի և Կանաչ Լապտերների պայքարի ժամանակ, զոհված պահապաններից մեկը ընկնում է նրա նախկին կնոջ տան վրա և ավերում է այն, դրանով սպանում նախկին կնոջը, նրա նոր ամուսնու հետ, ինչի պատճառով Ռոուզ Կոնստանտինը՝ Ջոնի հարազատ դուստրը, զրկվում է մայրիկից ու տանիքից։ Ջոնը օգնում է Բեթմենին, Բժիշկ Ֆեյթի և Ռոուգմենի հետ միասին բռնել Լիգայի մի քանի անդամին, որոնք կռվում են Սուպերմենի կողմից։ Փորձելով հաղթել Բեթմենի կախարդական դաշնակիցներին, Սուպերմենը պայման է կապում Սպեկտրի հետ (որը, ըստ էության Միսթր Մքսիզպտլկն էր)։ Ջոնը գուշակել է Սուպերմենի այդ քայլը, դրա համար թուլացրել է կախարդանքը, որը զսպում է Ռեյվենին, որպեսզի նա կարողանա օգնություն կանչել իր հոր՝ Թրայգոնի կողմից։ Դևը ու Իմպը պայքարի մեջ մտան, սպառնալով ոչնչացնել Բեթմենին, Սուպերմենին և բոլոր նրանց, ովքեր կռվում են նրանց հետ, միևնույն ժամանակ։ Արդյունքում, երկուսին էլ՝ Թրայգոնին և Մքսիզպտլկին հաջողվում է հեռացնել իրականության սահմանից, բայց Բժիշկ Ֆեյթը զոհաբերում է իրենով։ Ինչպես պարզվեց, այս կախարդական կոնֆլիկտը հենց սկզբից պլանավորված էր Ջոնի կողմից՝ հեռացնելով Թրայգոնին, նա դրանով ուզում էր ապահովել Ռոուզին դևերի հարձակումներից։ Բեթմենի հարցին, թե ով է նա, Ջոնը պատասխանեց, որ ինքը «պարզապես հայր է, ով ուզում է պաշտպանել իր դստերը»։ Դրանից հետո Ջոնն ու Ռոուզը լքում են այս հարթությունը։
Հեռուստատեսություն
2014 թվականի աշնանը կայացել է «Կոնստանտին» սերիալի պրեմիերան։ Ջոն Կոնստանտինի դերը կատարել է վալլիական դերասան Մեթ Ռայանը ։ 2015 թվականի մայիսի 8-ին NBC ալիքը փակել է սերիալը մեկ եթերաշրջանից հետո, հասցնելով նկարահանել 13 սերիա։
Ջոն Կոնստանտինը, Մեթ Ռայանի դերակատարմամբ, հայտնվել է «Նետ» հեռուստասերիալի 4 եթերաշրջանի 5 սերիայում։
Քննադատություն և կարծիքներ
2011 թվականի մայիսին Ջոն Կոնստանտինը զբաղեցրել է 29-րդ տեղը «Կոմիքսների 100 լավագույն հերոսները, ըստ IGN-ի » ։
Արտաքին հղումներ
Կատեգորիա:Հորինված երգիչներ Կատեգորիա:DC Comics կերպարներ Կատեգորիա:Սուպերհերոսների մասին ֆիլմերի կերպարներ
(8300) Իգա
(8300) Իգա (Iga), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 9-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,618258 ա. մ., առավելագույնը մոտենում է 2,1823 ա. մ. հեռավորության վրա և հեռանում 3,0542 ա. մ. ։ Արեգակի շուրջ մեկ ամբողջական պտույտ է կատարում 1547,45 երկրային օրվա ընթացքում, իր ուղեծրով շարժվելով միջինում 0,232641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,28° անկյուն։
Լեոնիդ Գուսելնիկով (այլ կիրառումներ)
Լեոնիդ Գուսելնիկով
Ալաչդարլու-մազմազակ
Ալաչդարլու-մազմազակ, գյուղ Ելիզավետպոլի նահանգի Զանգեզուրի գավառում։
1907 թ.-ին ուներ 166 բնակիչներ՝ հիմնականում ադրբեջանցիներ ։
Լադոգա լիճ
Լադոգա լիճ (Ладожское озеро, նաև՝ Լադոգա, պատմական անվանումը՝ Նևո, Нево), լիճ Կարելիայի Հանրապետությունում (հյուսիսային և արևելյան ափեր) և Լենինգրադի մարզում (արևմտյան, հարավային և հարաարևելյան ափեր), Ամենամեծ քաղցրահամ լիճն է Եվրոպայում ։
Ատլանտյան Օվկիանոսի Բալթիկ ծովի ավազանն է։ Լճի մակերեսն առանց կղզիների կազմում է 17.9 հազար կմ2 (կղզիների հետ՝ 18,3 հազար կմ2), ջրային ծավալը 838 կմ³ է, հյուսիսց հարավ ձգվածությունը՝ 219 կմ, լայնությունը՝ 125 կմ։ Ծովի մակարդակից (բացարձակ) բարձրությունը 408 մ է։ Խորությունը փոխվում է անհավասարաչափ. հյուսիսային մասում այն կազմում է 70-230 մետր, հարավայինում՝ 20-70 մետր ։ Լադոգայի ափերին են գտնվում  Պրիզորեսկ քաղաքը, Նոր Լադոգա, Շլիսենբուրգ և Լենինգրադի մարզերը, Սորտլավան, Պիտկյարանտան, Լախդենպոխյան և Կարելիայի մարզերը։ Լադոգա լիճ են թափվում ավելի քան 40 գետ և գետակ, իսկ դուրս է գալիս միայն մեկը՝ Նևան ։ Լճի հարավային մասում կա 3 մեծ ծոց՝ Սվիրսկյան, Վոլխովսկյան և Շլիսելբուրգյան ։
Անվան ստուգաբանություն
12-րդ դարի Հին ռուսական տարեգրության մեջ լիճն անվանվել է «Մեծ Նևայի լիճ» (կապված Նևա գետի հետ, ինչպես նաև ֆիններեն neva «ճահիճ, ճահճուտ» բառից) ։ Հին սկանդինավյան սագաներում և Հանզայի քաղաքների հետ կնքված պայմանագրերում այն կոչվել է Ալդոգա (ֆիններեն aalto՝ «ալիք») բառից
13-րդ դարի սկզբին Լադոգա քաղաքի անունից շրջանառության մեջ մտավ լճի Լադոգա անվանումը, որն էլ իր հերթին իր անունը ստացել էր ստորին Վոլխով գետի համանուն վտակից, ֆիններեն lodejoki՝ «ներքին գետ» բառից։ Կան նաև լճի անվանման այլ բացատրություններ. կարելական aalto — «ալիք», այստեղ aaltokas — «ալիքային» բառից։ Ռուսերենում алодь բարբառային բառից, որը նշանակում է բաց լիճ, ջրային լայն դաշտ ։
Լադոգա անունով կա գետ, լիճ և քաղաք։ Մինչ այժմ մինչև վերջ հասկանալի չէ, թե դրանցից որի անվանումն է առաջինն առաջացել։ Քաղաքն իր անունն ստացել է կամ Լադոգա լճից (ֆիններեն *aaldokas, aallokas «ալիքային», aalto «ալիք» բառերից) կամ էլ Լադոգա գետից (այժմ Լադոժկա, ֆիններեն. *Alode-joki, где alode, aloe՝ «ցածր տարածք» և jok(k)i՝ «գետ»)
Ինչպես գրում է Տ. Ջեքսոնը. «Մեր ժամանակներում կարելի է գալ այն համոզմանը, որ սկզբում հնարավոր է եղել է գետի, այնուհետև քաղաքի, իսկ հետո լճի անունը։ »։ Այդ պատճառով նա համարում էր, որ առաջին Լադոգա ջրային օբյեկտի անունը եկել է հին սկանդինավյան Alode-jogi (joki) «ներքին գետ» բառից։ Գետի անունն առաջացել է Aldeigja քաղաքի անունից և որպես փոխառություն մտել է սլավոնական լեզուների մեջ՝ հին ռուսական Լադոգա անունը ald → lad մետաթեզի օգնությամբ փոփոխվելով։ ֆինական և հին ռուսական բառերում սկանդինավյան լեզուների միջնորդությունն ամբողջապես հաստատված է հնագիտությամբ. սկանդինավներն առաջին անգամ Լադոգայում հայտնվել են 750-ական թվականներին, այսինքն սլավոնացիներից մեկ տասնամյակ առաջ ։
Դրան հակառակ Եվգենի Հելիմսկին առաջարկեց գերմանական ստուգաբանությունը։ Նրա կարծիքով առաջինն առաջացել է լճի անունը՝ հին սկանդինավյան *Aldauga «հին ջրային օբյեկտ» բառից։ Այդ ջրային օբյեկտը կապված է Նևա անվան հետ, որը գերմաներենից թարգմանաբար նշանակում է «նոր»։ Միջին ձևով *Aldaugja անունը գալիս է հին սկանդինավյան Aldeigja «Լադոգա (քաղաք)» անունից ։
Լճի կազմավորման պատմություն
Պալեոզոյան դարաշրջանում՝ 300-400 միլիոն տարի առաջ այժմյան Լադոգա լճի ավազանն ամբողջությամբ ծածկված է եղել ծովով։ Այդ ժամանակներում նստվածքային կուտակումներն են եղել ավազները, կավերը, կրաքարերը, որոնք ծածկված են եղել 200 մետրանոց հզոր շորտով և գտնվել են բյուրեղային հիմքի գրանիտային, գնեյսային և դիաբազային շերտի վրա։
Լադոգա լճի հյուսիսային մասը գտնվում է Բալկանյան բյուրեղային հիմքի վրա, իսկ հարավայինը գտնվում է արևելաեվրոպական պլատֆորմի վրա։ Լադոգայի շրջանի հարավային սահմանի վահանը մոտ է Վիբորգ-Պրիոզերսկ սահմանին, որը գտնվում է Սվիրի գետի Վիդլից վտակի գետաբերանում ։
Այժմյան ռելիեֆը կազմավորվել է տասնամյակի սառցային շերտի առաջացումից (Վերջին՝ Վալդայական սառցակալումն ավարտվել է ավելի քանի 120.000 տարի առաջ)։ Դրա հիմնական պատճառը համաշխարհային օվկիանոսի աստիճական բարձրացումն էր, մակարդակի փոփոխությունը, ջրավազանի ռեժիմը, Գոլոցենում Բալթիկ ծովի գոգահովտի գոյությունը և հալվող սառույցը, որն սկսվել է (և շարունակվել) մինչև ցամաքի բարձրանալը։
Լադոգական գոգահովտում սառույցի հետ քաշվելը տեղի է ունեցել մոտավորապես 14.000 տարի առաջ։ Ամենասկզբում ազատված՝ Բալթիկ սառցային լճի տարածքում եղել է ինքնուրույն գոյություն ունեցող լիճ։ Բալթիկ սառցային լճի մակարդակի բարձրացման ժամանակ Լադոգան ավելի քան 13.300 տարի առաջ դարձել է նրա մասը։ Ավելի ուշ փուլերում ջրազավազանները միավորվել են Պրինևյան ցածրավայրում։ Կարալյան պարանոցի հյուսիսային մասի սառցից ազատումից հետո՝ 120.000 տարի առաջ լճերը սկսել են միավորվել հյուսիսի ազատ պարանոցում, դարձել են մեծ նեղուց և կոչվել Հեյնիոկյան նեղուց։ Պրինևյան ցածրավայրի շրջանում նրանք աստճանաբար նեղացել են և հոսել մինչև Բալթիկ սառցային ծով ։ Մոտ 10.300 տարի առաջ կենտրոնական Շվեդիայի սառցից ազատվելու շնորհիվ ժամանակակից Բիլլինգտեն լեռների շրջանում բացվել են նեղուցներ, որոնք մի քանի տարի Բալթիկ սառցային լճի մակարդակը բարձրացրել են 25-28 մետրով ։ Երբ 10 300-9500 տարի առաջ Իոլդիական տարածքը փոխակերպվում էր Բալթիկ ավազանի, Լադոգան մնացել է լիճ։ Հոսքը, որն իրականցվում էր տարածքներից, ավելի ուշ փոխակերպվեց Հեյնիոկսյան նեղուցի։ Լճի տարածքը կրճատվեց հատկապես հարավային մասում ։
9500 տարի առաջ, Անցիլովյան փուլի սկզբում տեղի է ունեցել Բալթիկի ավազանի 15-20 մետրով բարձրացում, ինչը բերել է ավազանների միավորմանը Հեյնիոկյան նեղուցի միջոցով ։ Մեծ Բելտ նեղուցի ազատված տարածքում առաջացել է Դանա գետը, որն 9000 տարի առաջ  Անցիլովյան լճի մակարդակն աստիճանաբար բարձրացրել է ՝ այն հասցնելով ծովի մակարդակին։ Այդ ժամանակ Լադոգան նորից առանձնացել է Բալթիկ ավազանից, որի մակարդակը նորից բավական չափով իջած էր այդ ժամանակվա մակարդակից։ Հեյնիոնկյան նեղուցը չորացավ և Կարելյան պարանոցի հյուսիսում հայտնվեց ազատված լճի տարածքում ։
9000-ից մինչև 5000 տարի առաջ Լադոգա լճից Վիբորգյան նեղուց հոսքը տեղի է ունեցել Վուոկս վտակի միջոցով։ Հոսքի մուտքը գտնվել է Վեշևո ավանի մուտքի մոտ ։ 5700 և 5000 տարի առաջ Սայմա լճի ջրերը Իմպատրի ավանի մոտ կտրել են Սալպաուսելյան լեռնաշղթան՝ Վուոկսի համակարգով կազմելով ժամանակակից ջրանցքի հոսքը և նշանակալի չափով ավելացրել են լճի ջրավազանի ջրահավաք ավազանը։
Շուրջ 5000 տարի առաջ սկսվել է Լադոգայի մակարդակի բարձրացումը։ Պատճառն անմիջականաորեն կապված էր Սայմայի համակարգի միացումից հետո լճի ջրային հավասարակշռության մուտքի ավելացման հետ։ Բանավեճերի առարկան Վուկոսայի և Նևայի զարգացման ընթացքում Լադոգա լճի հոսքի իրական ձևավորման մեխանիզմն էր ։
Հյուսիսային և հարավային մասերում իզոստազիայի անհավասարաչափ բարձրացումը բերել է Լադոգայի ուղղված հարավային հատվածում գոգահովտի «շրջման» ։ Պրինևյան ցածրավայրում այդ ժամանակ գտնվում էր Մգա գետը, որն այժմ ժամանակակից Նևա գետի գետաբերանն է և Տոնսան, որը թափվում է Ֆիննական ծոց և ջրբաժան է հանդիսանում ժամանակակից Իվանովյան սահանքում։ Լադոգա լճի հարավային մասի բարձրացումը բերել է նրան, որ շուրջ 2500 տարի առաջ  (այլ գնահատականներով՝ 4500֊ից 1200 տարի առաջ) Մգա վտակն անցել է ջրի տակ և  ողողել Մգինո֊Տոնսեսկյան  ջրբաժանը։ Ընթացքում հաջորդող խորացող հովիտը կազմավորվել է ժամանակակից  Նևայի վտակից։  Մինչև Նևայի կազմավորումը լճի մակարդակն իջել է 12-13 մետրով ։